Vandag se sportnuusRugby In die Superrugbyreeks word die laaste groepwedstryde eerskomende naweek gespeel. Daarna sal die spanne bekend wees wat deurdring na die kwarteindronde. Die mootlike permutasies vir die kwarteind lyk tans só: Intussen het die Lions aangekondig dat Swys de Bruin die hoofafrigter van dié franchise gaan word, ná Johan Ackermann se vertrek. Verskeie sleutelspelers het ook hul kontrakte met die Lions hernieu. Tennis Kom ons loer na van die uitslae tydens gister se aksie op Wimbledon. Mansenkelspel: In gister se laaste vierde-ronde-wedstryd het (2) Novak Djokovic (Ser) vir Adrian Mannarino (Fra) met 6-2, 7-6 (7-5) en 6-4 geklop. Die kwarteindwedstryde vir die mans word vandag gespeel. In die vroue-enkelspel is die vier kwarteindwedstryde gister afgehandel. Fietsry Die Tour de France-fietswedren se tiende skof oor ŉ afstand van 178 km is gister afgelê. Marcel Kittel het sy vierde skofoorwinning in vanjaar se wedren behaal. Skofuitslag: Algeheel: Motorwedrenne Dié week bly die fokus op Formule Een. Die renjaers en spanne het na die Silverstone baan in Engeland verskuif vir Sondag se Britse Formule Een Grand Prix. Sebastian Vettel geniet ŉ voorsprong van 20 punte oor Lewis Hamilton. Intussen het die organiseerders aangekondig dat dié wedren dalk in 2019 vir die laaste keer op Silverstone gejaag sal word. Volgens die huidige ooreenkoms is dit té duur om die wedren aan te bied. Vrouekrieket By die IKR se Wêreldbeker vir vroue het die Wes-Indiese Eilande en Pakistan gister kragte gemeet. Wes-Indiese Eilande 285/4 (50 bb) Pakistan 117/3 (24 bb, teiken: 137) Windies wen met 19 lopies (D / L-metode) Vandag speel Suid-Afrika teen Sri-Lanka. Dié wedstryd begin om 11:30 in Taunton. Gholf Hokkie In die Hokkiewêreldliga in Johannesburg speel Suid-Afrika se vrouespan vandag teen Argentinië. Die Proteas se eerste wedstryd het gelykop geëindig. Ons manspan het hul eerste wedstryd met 2-0 verloor en speel môre teen Duitsland. Kanovaart Die 2017 Bergrivier-kanomarathon het gister met ŉ 4 km-tydtoets afgeskop. Die eerste skof sal die roeiers vandag van die Paarl na die eindpunt by Zonquasdrift neem. Sokker Bafana Bafana se afrigter Stuart Baxter het ŉ groep van 23 spelers aangewys om teen Botswana in die kwalifiseringwedstryde van die Afrika-kampioenskap te speel. Die eerste wedstryd word Saterdag afgehandel. Nedbank het aangekondig dat hulle die Nedbankbeker vir ŉ verdere vyf jaar gaan borg.